
[image: grbrh]
REPUBLIKA HRVATSKA
ŽUPANIJA BRODSKO-POSAVSKA 
OSNOVNA ŠKOLA „MATIJA GUBEC“ CERNIK
CERNIK
Školska 20
OIB: 35438941018
RKP: 9265


Cernik, 15. srpnja 2026. godine

OBRAZLOŽENJE POLUGODIŠNJEG IZVJEŠTAJA O IZVRŠENJU
FINANCIJSKOG PLANA ZA RAZDOBLJE
1.1. DO 30.6.2026. GODINE

Sukladno članku 42. Pravilnika o polugodišnjem i godišnjem izvještaju o izvršenju proračuna i financijskog plana, obrazloženje polugodišnjeg izvještaja o izvršenju financijskog plana proračunskog i izvanproračunskog korisnika sastoji se od obrazloženja općeg dijela izvještaja.

Obrazloženje općeg dijela daje se na kombiniran način te sadržava obrazloženje ostvarenja prihoda i rashoda, primitaka i izdataka, kao i  obrazloženje prijenosa sredstava, odnosno prenesenog viška ili manjka iz prethodne godine i za prijenos u sljedeće razdoblje.

Obrazloženje izvršenja proračuna za razdoblje 1.1.2026. do 30.6.2026. godine sastoji se od općeg dijela i posebnog dijela.

U skladu s odredbama članka 86. Zakona o proračunu (NN br. 144/21) proračunski korisnik dužan je upravljačkom tijelu dostaviti na usvajanje prijedlog polugodišnjeg izvještaja o izvršenju financijskog plana za proteklo razdoblje do 31. srpnja tekuće proračunske godine.

1. OBRAZLOŽENJE IZVRŠENJA OPĆEG DIJELA FINANCIJSKOG PLANA

Opći dio Polugodišnjeg izvještaja o izvršenju financijskog plana za 2026. godinu daje pregled ostvarenih prihoda i primitaka te izvršenih rashoda i izdataka Škole u razdoblju od 1. siječnja do 30. lipnja 2026. godine, uz usporedbu s ostvarenjem u istom razdoblju prethodne godine te s izvornim planom/rebalansom za 2026. godinu. Podaci iskazani u općem dijelu omogućuju praćenje financijskog poslovanja Škole, procjenu uspješnosti izvršenja financijskog plana te uvid u odnos između planiranih i ostvarenih veličina.

U promatranom razdoblju Škola je ostvarila ukupne prihode u iznosu od 738.120,87 €, dok su ukupni rashodi izvršeni u iznosu 725.571,52 €, što rezultira viškom prihoda u iznosu od 12.549,35 €. U odnosu na isto razdoblje 2025. godine, ukupni prihodi su povećani, a rashodi smanjeni, što je utjecalo na povoljniji rezultat poslovanja u prvom polugodištu 2026. godine. Ostvareni prihodi i rashodi kreću se uglavnom u skladu s planiranim veličinama, uz određena odstupanja koja proizlaze iz dinamike financiranja i provedbe planiranih aktivnosti tijekom godine.

Ukupni iznos ostvarenih prihoda su prihodi poslovanja iznose 738.120,87 €, dok prihodi od prodaje nefinancijske imovine nisu ostvareni. Unutar prihoda poslovanja najznačajniji udio imaju pomoći proračunskim korisnicima koji im nije nadležan, koji iznose 647.694,58 €, zatim prihodi iz nadležnog proračuna za financiranje redovne djelatnosti u iznosu od 40.862,38 €, vlastiti prihodi u iznosu od 7.224,62 €, posebni propisi  19,71 €, donacije 1.560,00 €, Ostale pomoći BPŽ 29.567,13 €, Opći prihodi i primici 7.418,45 € i ostale pomoći 3.774,00 €. Iz navedene strukture prihoda vidljivo je da se financiranje djelatnosti Škole najvećim dijelom temelji na pomoći i sredstvima iz nadležnih i drugih proračuna.

Ukupni rashodi Škole u prvom polugodištu 2026. godine iznose 725.571,52 €, od čega se 721.728,43 € odnosi na rashode poslovanja, a 3.843,09 € na nabavu nefinancijske imovine. U strukturi rashoda najznačajniji su rashodi za zaposlene, koji iznose 622.008,11 €, te materijalni rashodi 37.945,09 €.

U okviru materijalnih rashoda posebno se ističu naknade troškova zaposlenima, kao i rashodi za energiju, službena putovanja, komunalne usluge i drugo.

Rashodi za nabavu nefinancijske imovine u iznosu od 3.843,09 odnose se na nabavu računala za informatičku učionicu i knjiga za školsku knjižnicu.

Prema izvorima financiranja:
· najveći dio prihoda i rashoda vezan je uz izvor 5.0.3 Pomoći
· zatim uz izvor 5.0.111 Decentralizirana sredstva
· te uz izvor 5.0.2 Pomoći BPŽ
· dok se manji dio odnosi na vlastite prihode 3.1, Prihodi za posebne namjene 4.3.3, donacije 6.2, ostale pomoći 5.2.0 te 1.1. opće prihode i primitke.

Iz toga je vidljivo da je poslovanje Škole u najvećoj mjeri povezano s namjenskim i proračunskim izvorima financiranja, dok su vlastiti prihodi zastupljeni u manjem opsegu.

Rashodi su izvršavani u skladu s osiguranim izvorima financiranja i planiranim programima, što upućuje na uredno  namjensko korištenje raspoloživih sredstava.

U računu financiranja nisu iskazani primici od nefinancijske imovine i zaduživanja niti izdaci za financijsku imovinu i otplate zajmova, što znači da u izvještajnom razdoblju nije bilo zaduživanja, odobravanja zajmova ni drugih financijskih transakcija te vrste.

U dijelu  koji se odnosi na preneseni višak ili manjak iskazan je prijenos rezultata iz prethodnih godina. Ukupan donos manjka iz prethodnih godina iznosi 104.417,15 €

Iz podataka općeg dijela može se zaključiti da se financijski plan Škole u prvom polugodištu 2026. godine izvršavao uredno i u skladu s planiranim pokazateljima. Prihodi su ostvareni na zadovoljavajućoj razini, rashodi su izvršavani kontrolirano i u okviru osiguranih sredstava, a ostvareni višak zajedno s prenesenim rezultatom pridonosi financijskoj stabilnosti ustanove. Takvo izvršenje financijskog plana omogućuje nastavak redovnog poslovanja, provedbu planiranih programa i aktivnosti te pravodobno podmirivanje svih obveza Škole u nastavku 2026. godine.

2. OBRAZLOŽENJE IZVRŠENJA POSEBNOG DIJELA FINANCIJSKOG PLANA

Posebni dio izvještaja o izvršenju financijskog plana iskazuje se kroz izvještaj po programskoj klasifikaciji, kroz obrazloženje aktivnosti i projekata, zajedno s ciljevima koji su ostvareni njihovom provedbom te pokazateljima uspješnosti koji obuhvaćaju pokazatelje učinka i pokazatelje rezultata. U prvom polugodištu 2026. godine ukupni rashodi škole po programskoj klasifikaciji iznose 725.571,52 €, što predstavlja oko polovine tekućeg plana (indeks 50,17). Time je potvrđeno da se većina planiranih aktivnosti i projekata ravnomjerno provodi tijekom godine bez značajnijih odstupanja ili ubrzanog trošenja sredstava.


Program 6000 Odgoj i obrazovanje
Aktivnost A600002 Osnovno školstvo-rashodi za zaposlene

Ova aktivnost izvršena je u iznosu 622.008,11 €, a odnosi se na rashode za zaposlene koji
uključuju bruto plaće uvećane za doprinose na plaće te ostale rashodi za zaposlene (jubilarne
nagrade, otpremnine, pomoći zbog bolovanja dužeg od 90 dana, uskrsnicu i regres). Realizacija materijalnih rashoda unutar ove aktivnosti  odnosi se na prijevoz na posao i s posla te naknadu zbog neispunjena obveze kvotnog zapošljavanja osoba s invaliditetom. Planirana je naknada za 2 invalidne osobe.

Aktivnost A600002 Osnovno školstvo-redovno poslovanje po minimalnom standardu

Sredstva planirana u okviru izvora Decentralizirana sredstva – pomoći izravnanja i realizirana su sa 60,17 % plana. Riječ je o sredstvima ostvarenim iz županijskog proračuna. Iz ovih sredstava financiraju se materijalni rashodi potrebni za redovito poslovanje škole (naknada troškova zaposlenima, rashodi za materijal i energiju, rashodi za usluge i ostali materijalni rashodi).


Aktivnost A600006 Financiranje iznad minimalnog standarda-osnovno školstvo

izvor:  3.1 Vlastiti prihodi 1,65 %
izvor: 4.3.3 Prihodi za posebne namjene 0,00%
izvor: 5.0.3 Pomoći 13,25%
izvor: 6.2 Donacije 62,66 %
Izvor: 5.2.0 Ostale pomoći 0,00%


Vlastiti prihodi su utrošeni za kupovanje materijala i sirovina za učeničku zadrugu i  knjiga za školsku knjižnicu, a prihodi za posebne namjene za nabavu sitnog inventara. Izvor  pomoći bilježi nabavu menstrualno-higijenskih potrepština prema Odluci Vlade RH, pokriće troškova ŽSV iz informatike i projekt Zavičajna kuharica.. Na izvoru donacija bilježimo donaciju Školskog sportskog saveza za projekt „ Aerobik s tatom, na penale s mamom“, donacije trgovačkih društava za pokriće troškova putovanja.

Aktivnost A600038 S osmjehom u školu 7

Aktivnost pomoćnici u nastavi izvršena je u iznosu 34.845,69 € ili 52,90 % , a odnosi se na bruto plaću
uvećanu za doprinose na plaću, uskrsnicu, regres i naknadu troškova prijevoza na posao i s posla te troškove službenih putovanja za pet pomoćnika u nastavi. 


Aktivnost A600014 Projekt „Školska shema“

Unutar projekta školske sheme, škola je odabrala mlijeko i mliječne proizvode te voće, a  realizacija je izvršena u iznosu od 1.474,60 € ili 61,44 % plana. 



Aktivnost A600027 Projekt „Medni dan“

Projekt se realizira u prosincu.


Aktivnost A600031 Prehrana za učenike osnovnih škola

Ovu aktivnost čine troškovi nabave namirnica za školsku kuhinju te dostava obroka u PŠ.  Ostvareno je u odnosu na plan 55,71 % ili 21.725,55 €.

3. POSEBNI IZVJEŠTAJI

Posebni izvještaji, sukladno Pravilniku, obuhvaćaju dodatne informacije koje nadopunjuju opći i posebni dio izvještaja o izvršenju financijskog plana. U polugodišnjem izvještaju obavezan je poseban izvještaj o zaduživanju na domaćem i stranom tržištu novca i kapitala, a posebni izvještaji mogu, prema potrebi, sadržavati i izvještaj o danim jamstvima te plaćanja po protestiranim jamstvima.

a) Izvještaj o zaduživanju na domaćem i stranim tržištima novca i kapitala
Škola nije imala potrebe za zaduživanjem na domaćem i stranom tržištu novca i kapitala. Ovaj izvještaj je sastavni dio Polugodišnjeg izvještaja o izvršenju Financijskog plana Škole za razdoblje od 1.1. do 30.06.2026. godine.

b) Izvještaj o danim jamstvima i plaćanja protestiranim jamstvima
Škola nije imala danih jamstava i plaćanja po protestiranim jamstvima. Ovaj izvještaj je sastavni dio Polugodišnjeg izvještaja o izvršenju Financijskog plana Škole za razdoblje 1.1. do 30.06.2026. godine.

Prijedlog Polugodišnjeg izvještaja o izvršenju Financijskog plana Škole za razdoblje 1.1. do 30.06.2026. godine upućuje se na usvajanje Školskom odboru, a ako nadležni proračun na njega nema primjedbi, usvojeni prijedlog se smatra konačnim.




Voditeljica računovodstva:                                                                                           Ravnatelj:

